আমতলী উপজেলা

**আমতলী** বাংলাদেশের বরগুনা জেলার অন্তর্গত একটি উপজেলা। এটি জেলার বৃহত্তম উপজেলা।

## অবস্থান ও আয়তন
আমতলী উপজেলা বরগুনা জেলার অর্ন্তগত। এ উপজেলার উত্তরে পটুয়াখালী সদর উপজেলা, দক্ষিণে বঙ্গোপসাগর, পূর্বে পটুয়াখালী জেলার গলাচিপা উপজেলা ও কলাপাড়া উপজেলা, পশ্চিমে বরগুনা সদর উপজেলা ও পটুয়াখালী জেলার মির্জাগঞ্জ উপজেলা। 

## নামকরণ
লোকশ্রুতি অনুযায়ী সুদূর অতীতকালে পায়রা নদীর তীরে বহু আম গাছ ছিল। মাঝিরা সেই আম গাছের সাথে তাদের নৌকা বাঁধতো। নৌকা বাঁধার স্থানটি কালে কালে হয়ে যায় আমতলা, সেখান থেকে আমতলী।

অন্যদিকে, পায়রা নদীর একটি প্রবাহ আমতলী বন্দরের পূর্ব দিক দিয়ে উত্তর থেকে দক্ষিণ দিকে আমতলী নদী নামে প্রবাহিত হয়েছিল। নৌযান চলাচল মুখরিত আমতলী নদীর তীরে পাঠান আমলে গড়ে ওঠেছিল জনবসতি ও বাণিজ্যকেন্দ্র। মোগল যুগে পায়রা নদীতে মগ, পর্তুগিজদের লুণ্ঠন ও অত্যাচার বেড়ে গেলে অপেক্ষাকৃত নিরাপদ আমতলী নদীই ছিল একমাত্র ভরসা। এ নদীর নাম অনুসারে এলাকার নাম হতে পারে আমতলী।

আবার, অতীতে আমতলী যখন অরণ্য আচ্ছাদিত হয়ে দুর্গম এলাকা হিসেবে ছিল তখন আরাকান থেকে আগত জনৈক আমপারিট নামক রাখাইন দলপতি ইংরেজ সরকার থেকে ইজারা নিয়ে আমতলী প্রথম আবাদ শুরু করে ছিলেন। সম্ভবতঃ আমপারিট নামক রাখাইন অধিবাসীর নাম অনুসারেও এলাকাটির নাম আমতলী হতে পারে।

## ইতিহাস
দক্ষিণ তেপুরা মৌজায় গাজী কালুর দরগাহ আছে। পাশে ইটের তৈরি একটি ইন্দিরা আছে, আর একটু দূরে আছে সেই জায়গা যেখানে তাদের বারো আউলিয়া অনুসারী একসাথে ছিলেন বলে।

মোগল বাদশাহ্ জাহাঙ্গীরের সময়ে আরব ও পারস্য থেকে অনেক সুফি পীর ও অলি ইসলাম দাওয়াতের জন্য এই এলাকায় আসেন। তখন বৃহত্তর পটুয়াখালীতে মুসলমানের শুমারী বাড়তে থাকে। ফকীরখালী গ্রামে একটি বিশাল দীঘি ও উঁচু টিলা আছে। বলা হয়, জনৈক ফকির সেখানে দীঘি খনন ও টিলার ওপর খানকা করেছিলেন। তাছাড়া গুনাইঘর গ্রামে হজরৎ রহমান ফকীরের (রঃ) মাজার আছে, মাশাকিরা গ্রামে হজরৎ কওছর দৌল​ৎ শাহ ফকীরের (রঃ) মাজার, আর পোনরা গ্রামে আছে হজরৎ মঈনুদ্দীন ফকীরের (রঃ) মাজার। 

মোগল আমলে বৃহত্তর বরিশাল-পটুয়াখালী উপকূল রক্ষার দিক থেকে আমতলী গুরুত্বপূর্ণ ছিল। ১৭শ শতকে মগ ও পর্তুগিজ জলদস্যুরা বারবার সুবাহ বাংলা আক্রমণ করত, এতে বাকলার (বরিশালের) অনেক এলাকা জনশূন্য হয়ে যায়। তখন আমতলীর খেপুপাড়ায় একটি পর্তুগিজ কেল্লা ছিল বলে জানা যায়। এ কারণে মোগল সরকার পাটাকাটা গ্রামে সুরক্ষার জন্য একটি মাটির কেল্লা বানায়। দুর্গটি চাওড়া নদীর পাশে ছিল, নদীটি তখন প্রায় ২০ কিলোমিটার লম্বা ছিল এবং এটি একটি গুরুত্বপূর্ণ নৌপথ ছিল। পরে নদীর ধারা বদলে যায় ও স্রোত কমে যায়, এখন শুধু বড় একটি টিলা আছে যা পুরনো কেল্লার চিহ্ন হিসেবে রয়ে গেছে। ধরা হয়, এটি বাংলার সুবাদার শায়েস্তা খাঁর আমলে তৈরি হয়েছিল, হয়তো তার সাহেবজাদা বুজুর্গ উমেদ খাঁর উদ্যোগে। আবার কিছু ইতিহাসবিদ বলেন, এটি শাহ সুজা বা ফৌজদার আগা বাকের খাঁর আমলে বানানো হয়েছিল। [9] বাদশাহ্ আওরঙ্গজেবের আমলে আমতলী আওরঙ্গপুর পরগনার অন্তর্ভুক্ত ছিল।

১৭৮৫ সালে বর্মী কনবাউং রাজ্যের আরাকান দখলের পর মগ বৌদ্ধরা পালিয়ে এসে বালিয়াতলীতে বসবাস শুরু করে। আমতলীতে বিঘাই এলাকার মিঞা খান্দানের বসবাস ছিল। তারা বিঘাই হাটের কাছে তালুক পেয়েছিল। ইংরেজ ঔপনিবেশিক আমলে জনাব মফীজউদ্দীন চৌধুরী নামে এক নাবালক এই খান্দানের প্রধান তালুকদার হন। পরে তার নায়েব ঈশ্বরচন্দ্র দত্ত খান্দানের সম্পত্তি দখল করে নেন, আর বাকি জমি দেনা শোধের জন্য মিস্টার ব্রাউনের কাছে বিক্রি হয়। সব ঝামেলা সত্ত্বেও, চৌধুরী বড় হয়ে তিন কন্যা রেখে এখনো তাদের পূর্বপুরুষের বিঘাই মিয়া বাড়িতে থাকেন। 

১৮৫৩ সালে ব্রিটিশ শাসনামলে পায়রা নদীর তীরে গুলিশাখালী গ্রামে একটি থানা স্থাপন করা হয়। এই গুলিশাখালী থানা বর্তমানের আমতলী, কলাপাড়া ও পটুয়াখালী সদর এলাকার দায়িত্বে ছিল। ১৮৭১ সালে এ থানাটি পটুয়াখালী মহকুমার অন্তর্ভুক্ত হয়। নদীভাঙনের কারণে ১৯০১ সালে থানার সদর দপ্তর গুলিশাখালী থেকে আমতলীতে স্থানান্তর করা হয়। পরে ১৯৪৪ সালে এর নাম পরিবর্তন করে আমতলী থানা রাখা হয়। ১২ নভেম্বর ১৯৭০ সালে আমতলী ভয়াবহ ঘূর্ণিঝড়ে আক্রান্ত হয়। এতে বহুৎ বরিশাইল্লার জানহানি ঘটে এবং গবাদি পশু ও ফসল নষ্ট হয়। ১৯৭১ সালের মুক্তিযুদ্ধের সময় আমতলী প্রায় পুরো সময়ই মুক্তিযোদ্ধাদের নিয়ন্ত্রণে ছিল। বরগুনার সি.আই. পুলিশ অফিসার আনোয়ার হোসেন কিছু বিশ্বস্ত পুলিশ সদস্য নিয়ে আমতলী থানায় আশ্রয় নেন। ১২ ডিসেম্বর ১৯৭১ সালের রাতে গলাচিপার আব্দুর রব তার সশস্ত্র দল নিয়ে এ.কে. স্কুল থেকে আমতলী থানায় আক্রমণ চালান। তার সঙ্গে ছিলেন স্থানীয় কয়েকজন নেতা— আমতলী শাখা আওয়ামী লীগের সম্পাদক আফাজউদ্দীন বিশ্বাস, নূরুল ইসলাম তালুকদার পাশা, মঈন তালুকদার, নেজামউদ্দীন আহমদ তালুকদার ও কুতুবউদ্দীন তালুকদার সাহেবানসহ আরও অনেকে। সারারাত চলা তীব্র লড়াইয়ের পর পাকিস্তানি পুলিশ ও রাজাকাররা আমতলী শাখা আওয়ামী লীগের সভাপতি আসমত আলী আকনের মধ্যস্থতায় আত্মসমর্পণ করে। পরে সি.আই. পুলিশ অফিসার আনোয়ার হোসেন ও সাব-ইন্সপেক্টর রঈস ভূঁইয়াকে মৃত্যুদণ্ড দেওয়া হয়। ১৯৮৩ সালে বাংলাদেশের রাষ্ট্রপতি হুসেইন মুহাম্মদ এরশাদের বিকেন্দ্রীকরণ কর্মসূচির অংশ হিসেবে আমতলী থানাকে উন্নীত করে উপজেলা করা হয় ও এটি বরগুনা জেলায় অন্তর্ভুক্ত হয় (আগে এটি বৃহত্তর পটুয়াখালী জেলার অংশ ছিল)।

২৫ এপ্রিল ২০১২ সালে আমতলী উপজেলার দক্ষিণ অংশ আলাদা করে নতুন তালতলী উপজেলা গঠন করা হয়।

## উল্লেখযোগ্য ব্যক্তিত্ব

* নিজাম উদ্দীন আহমেদ, সাবেক সংসদ সদস্য
* মজিবর রহমান তালুকদার, সাবেক সংসদ
* মতিয়ার রহমান তালুকদার, সাবেক সংসদ সদস্য
* আবদুল মজিদ মল্লিক, সাবেক সংসদ সদস্য
# মাষ্টার দলিল উদ্দিন ( ডি. আহম্মেদ)

## প্রশাসন
thumb|আমতলী উপজেলার মৌজা জিওকোড ম্যাপ

আমতলী উপজেলা ১টি পৌরসভা, ৭টি ইউনিয়ন, ৬৬টি মৌজা ও প্রায় ২০০টি গ্রাম নিয়ে গঠিত। এর আয়তন প্রায় ৬৯৫ বর্গ কিলোমিটার তন্মধ্যে জলাশয় ও প্রশস্ত নদী প্রায় ২১২ বর্গ কিলোমিটার।

আমতলী উপজেলায় বর্তমানে ১টি পৌরসভা ও ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম আমতলী থানার আওতাধীন।

;পৌরসভা:
* আমতলী

;ইউনিয়নসমূহ:
* ১নং গুলিশাখালী
* ২নং কুকুয়া
* ৩নং আঠারগাছিয়া
* ৪নং হলদিয়া
* ৫নং চাওড়া
* ৬নং আমতলী ও
* ৭নং আড়পাঙ্গাশিয়া

### উপজেলা চেয়ারম্যান
# সামসুল আলম তালুকদার (১৯৮৫ – ১৯৯০)
# সালাউদ্দিন আহমেদ তালুকদার (২০০৯ – ২০১২)
# বীর মুক্তিযোদ্ধা অ্যাডভোকেট আবুল কালাম শামস-উদ্দিন (সানু কমান্ডার) ভারপ্রাপ্ত চেয়ারম্যান (২০১২ - ২০১৪)
# আলহাজ্ব জি. এম দেলোয়ার হোসেন (২০১৪ – ২০১৯)
#
# আলহাজ্ব গোলাম সরোয়ার ফোরকান (২০১৯ – ২০২১)
#
#
# এডভোকেট এম. এ. কাদের মিয়া (২০২৩পূঃনিঃ-বর্তমান)
# মাষ্টার দলিল উদ্দীন ( ডি. আহম্মেদ)

## জনসংখ্যার উপাত্ত
২০১১ সালের আদমশুমারি অনুযায়ী আমতলী উপজেলার মোট জনসংখ্যা ২,৭০,৮০২ জন। এর মধ্যে পুরুষ ১,৩২,১৬৮ জন এবং মহিলা ১,৩৮,৬৩৪ জন। মোট পরিবার ৬৩,২১২টি।

## শিক্ষা
২০১১ সালের আদমশুমারি অনুযায়ী আমতলী উপজেলার সাক্ষরতার হার ছিল ৫২.৮%।

এ উপজেলায় রয়েছে:
* সরকারি কলেজ ১টি
* ডিগ্রি কলেজ ৩টি
* উচ্চ মাধ্যমিক কলেজ ৪টি
* কারিগরি কলেজ ১টি
* কৃষি কলেজ ১টি
* সরকারি মাধ্যমিক বিদ্যালয় ১টি
* মাধ্যমিক বিদ্যালয় ৩৪টি
* জুনিয়র বিদ্যালয় ৩২টি
* সিনিয়র মাদ্রাসা ৪টি
* আলিম মাদ্রাসা ৬টি
* দাখিল মাদ্রাসা ৩০টি
* সরকারি প্রাথমিক বিদ্যালয় ১০১টি
* বেসরকারি প্রাথমিক বিদ্যালয় ১২৫টি
* কমিউনিটি প্রাথমিক বিদ্যালয় ১৬টি
* এবদেতায়ী মাদ্রাসা ৪৩টি

## দর্শনীয় স্থান
* গাজী কালুর দরগাহ
* খেকুয়ানী তালুকদার বাড়ি জামে মসজিদ
* চাওড়া মাটির দুর্গ
* পায়রা নদীর পাড় (ব্লক পাড়)
* বঙ্গবন্ধুর ভাস্কর্য
* হলদিয়া ছত্তার ও ওদুদ মঞ্জিল
* পৌরসভার লেক

## তথ্যসূত্র

## বহিঃসংযোগ
* 


বিষয়শ্রেণী:বরগুনা জেলার উপজেলা